kardosdrur/scandi-wiki huggingface dataset:
Pitchfork (website)

Pitchfork er et amerikansk online magasin grundlagt i 1995 af Ryan Schreiber. Magasinet er baset i Chicago i  Illinois og ejes i dag af Condé Nast. Magasinet blev udviklet mens Schreiber arbejdede i en pladebutik og magasinet udviklede et ry for et koncentreret fokus på  indierock, men har siden spredt sin dækning til også at omfatte store dele af populærmusikken.

Magasinet indeholder feaures, anmeldelser m.v. og koncentrerer sig primært om ny musik, men journalister på Pitchfork har også anmeldt genudgivelser og boxsæt. Siden 2006 har magasinet hver søndag udgivet retrospektive anmedelser af ældre album med status af klassikere eller væsentlig betydning, ligesom Pitchfork også udgiver lister med "best-of" – så som bedste album fra 1970'erne, 1980'erne og 1990'erne og de bedste sange fra 1960'erne – samt årlige artikler om "årets bedste" album og sange.

Pitchfork awards

Pitchfork Album of the Year

Pitchfork Track of the Year

Pitchfork Video of the Year

Musikfestivaler
Pitchfork har arrangeret og har været medarrangør på en række musikfestivaler.

Intonation Music Festival
Pitchfork var i 2005 kurator for Intonation Music Festival, der over to dage tiltrak ca. 15.000 tilskuere i Chicagos Union Park med bl.a. artister som Broken Social Scene, The Decemberists og The Go! Team.

Pitchfork Music Festival
Året efter afholdelsen af Intonation Music Festival arrangerede Pitchfork en ny festival samme sted under navnet Pitchfork Music Festival. Festivalen tiltrak 18.000 tilskuere den 29. og 30. juli 2006, der kom for at se mere end 40 bands, herunder  Spoon og Yo La Tengo.

The Pitchfork Music Festival blev afviklet igen i 2007, hvor den var udvidet til over tre dage. Den første dag (13. juli 2007) vr et samarbejde med den britiske musikfestival All Tomorrow's Parties som led i sidstnævntes serie "Don't Look Back", hvor kendte artister opfører et eller flere klassiske album i sin helhed. Dagen bød på optræden af bl.a. Sonic Youth, der spillede albummet Daydream Nation og Slint, der spillede Spiderland. Andre artister på festivalen var Yoko Ono, De La Soul, Cat Power, Stephen Malkmus, Clipse og Iron & Wine. 

Festivalen har været afholdt årligt siden. I 2011 begyndte Pithfork at arrangere en europæisk version af festivalen i Paris. Den europæiske variant afvikles om vinteren.

Referencer

Eksterne henvisninger 
Pitchfork
Pitchfork Tv 
Pitchfork Music Festival

Indie
Musiktjenester
Etableret i 1995
Cherokeealfabetet

Cherokeealfabetet er et stavelsesskrift, også kaldet stavelsesalfabet, opfundet af Sequoyah til at skrive  Cherokesernes sprog i 1819. Hans opfindelse af stavelsesalfabetet er særligt beværkelsesværdigt idet han på forhånd ikke kunne læse noget skriftsprog. Først eksperimenterede han med  logogrammer, men senere udviklede hans system sig til et stavelsesalfabet.  Hver tegn repræsentere en stavelse i stedet for en enkelt fonem. Mens det store antal mulige stavelser på dansk (tusindvis) umuliggør brugen af et stavelsesalfabet, så yder de 85 tegn i Cherokeealfabetet et passende værktøj til at skrive Cherokee. Nogle symboler minder om det latinske alfabets bogstaver, men lydene er helt forskellige (fx bogstavet  /a/s form ligner det latiske D).  

I det første årti blev symbolernes rækkefølge og deres udformning ændret. Dette skyldtes hovedsageligt missionærer før 1828, som prøvede at indlemme de indfødte i den amerikanske kultur. Det nye skriftsystem var imidlertid en vigtig faktor i at give cheokeserne mulighed for at fastholde deres sociale grænser og etniske identitet. I løbet af denne periode (omkring 1820erne) blev cherokesernes læsefærdighed en "international sensation" idet den fik mere opmærksonhed end andet indfødt amerikansk skriftsystem nogensinde har fået. Siden 1828 er der kun lavet ganske få ændringer i stavelsesalfabetet..

Stavelsesalfabetet

Skabelse 

Omkring 1809, imponeret af de "talende blade" med skriftsprog begyndte Sequoyah  at arbejde på at skabe et skriftsystem til cherokee-indianernes sprog. Efter forsøg på at lave et tegn for hvert ord indså Sequoyah at det ville blive for svært og besluttede så at lave tegn der repræsenterer stavelser. Selvom han brugte det latinske alfabet og sandsynligvis også det Kyrilliske alfabet, lignede hans første tegn en tysk tekst.  Sequoyah tog nogle ideer fra en såkaldt "Bible Book", som han kiggede i efter tegn der kunne bruges, han bemærkede bogstavernes enkelhed og brugte dem for at gøre skrivningen af stavelsesalfabetet lettere. Han kunne faktisk ikke læse nogen af bogstaverne i bogen (hvilket kan ses i visse tegn i hans stavelsesalfabet, som ligner W eller tallet 4 for eksempel), så det er særligt imponerende at han kunne lave sådan et veludviklet skriftsystem. Han arbejdede på stavelsesalfabetet i tolv år før han blev færdig, i den periode droppede eller ændrede han de fleste af de tegn han oprindelig havde brugt. Den hurtige udbredning af stavelsesalfabetet er bemærkelsesværdig og i 1824 kunne de fleste Cherokesere læse og skrive på deres nyudviklede retskrivning.

Beskrivelse 
Hver enkelt tegn repræsenterer en stavelse som i Japansk kana og Linear B. De første seks tegn er isolerede vokalstavelser.  Derefter følger tegn for kombinerede konsonant- og vokalstavelser. Cherokesere er lige så godt hjemme i skemaet som danskere er i det danske alfabet. Skemaet læses fra venstre mod højre, fra top til bund.

Note: ‘v’ repræsenterer en nasal vokal i skemaet.

Referencer 

Skriftsystemer
Cherokeestammen
Possementmager

En possementmager er en håndværker, der fremstiller possementartikler som borter, kvaster, bånd og frynser til tøj og møbler. Danmarks sidste possementmageri er Århus Possementfabrik

Stillingsbetegnelser
de:Posament#Berufsbild:_Posamentierer.2C_Posamentrie
Brejning

Brejning har flere betydninger:
 Brejning (Ringkøbing-Skjern Kommune) – en bebyggelse i Brejning Sogn – Ringkøbing-Skjern Kommune
 Brejning (Vejle Kommune) – en bebyggelse og et ejerlav i Gauerslund Sogn – Vejle Kommune

Se også:
 Brejning Efterskole – friluftsefterskole i Vejle Kommune
 Brejning Kirke – beliggende i Ringkøbing-Skjern Kommune
 Brejning Kirke – beliggende i Vejle Kommune
 Brejning Sogn – sognet ligger i Ringkøbing-Skjern Kommune
 Brejning Station – jernbanestation mellem Vejle og Fredericia
Romuald Karmakar

Romuald Karmakar (født 15. februar 1965 i Wiesbaden) er en tysk filminstruktør og manuskriptforfatter. 

Romuald Karmakar er søn af en iransk far og en fransk mor, og han boede i Athen fra 1977 til 1982. Siden 1985 har han arbejdet som filminstruktør og instrueret en lang række kort- og dokumentarfilm. 

Romuald Karmakars første spillefilm, Der Totmacher, blev nomineret til en Guldløve ved Filmfestivalen i Venedig i 1995 og blev fra tysk side indstillet til en Oscar-nominering for bedste udenlandske film i 1997.

Manuskriptet til Der Totmacher er desuden blevet opsat som teaterforestilling.

Filmografi 
 Coup de boule (1987)
 Warheads (1993)
 Der Totmacher (1996)
 Frankfurter Kreuz (1997)
 Manila (2000)
 Das Himmler-Projekt (2000)
 196 bpm – Die Love-Parade 2002 (2003)
 Die Nacht singt ihre Lieder (2004)
 Land der Vernichtung (2004)
 Between The Devil and The Wide Blue Sea (2005)
 Hamburger Lektionen (2006)
 Villalobos (2009)
 Die Herde des Herrn (2011)
 Angriff auf die Demokratie - Eine Intervention (2012)

Radio Plays
 2008: "Hey, stop smirking!" - Fragments of the Stammheim Trial ("'Na, hören Sie doch mal auf zu grinsen!' – Fragmente des Stammheim-Prozesses"; 51 min; broadcast premiere: 11/23/2008, WDR (West German Public Radio, Cologne))

 1997: Das Warheads-Oratorium (66 min; broadcast premiere: 11/28/1997, BR 2 (Bavarian Public Radio, Munich))

 1993: Night over Gospič ("Nacht über Gospič"; 41 min; broadcast premiere: 07/02/1993, BR 2 (Bavarian Public Radio, Munich))

Eksterne links 
 Romuald Karmakar på filmportal.de
 

Filminstruktører fra Tyskland
Personer fra Wiesbaden
Aalborg Flyers

Aalborg Flyers er en dansk floorballklub baseret i Aalborg. Aalborg Flyers var den første floorballklub i Danmark og vandt sit første og eneste mesterskab i UMBRO-Ligaen i 1992. Efter nogle hårde år hvor klubben befandt sig i 3. Division og medlems tallene var nedadgående, klubben var tæt på at dreje nøglen om. I 2013 startede Aalborg Flyers et juniorhold op, med en tidligere spiller Ole Lentz i spidsen, I 2014 kom der dame floorball på programmet, som i deres første sæson (2015)i 1. division vandt rækken i vest. 2015 blev også året hvor de bærende kræfter i bestyrelsen, heriblandt formand Stefan Sinnevar, takkede af og nye kom til. På generalforsamling valgte medlemmerne Peter Wulff som ny formand. I dag (okt. 2016) er Aalborg Flyers en klub i udvikling, der er kommet nye tiltag i klubben, som skal sikre en øget tilgang i klubben, Aalborg Flyers tilbyder nu udover Herre, Dame og Ungdoms Floorball også motions Floorball for alle aldre og køn , Kidz Floorball for de mindste 5-9 årige drenge og piger.

Eksterne henvisninger
Officiel hjemmeside

Floorballklubber fra Danmark
Flyers
Svenstrup Dolphins GF

Svenstrup Dolphins GF er et dansk floorballhold, som har deres rødder i Svenstrup i Region Nordjylland. Dolphins førstehold spiller i øjeblikket (2014) i landets anden bedste række, 1. division vest. Holdet er en del af Svenstrup Godthåb Idrætsforening.

I sæsonen 2013-2014 kunne Svenstrup Dolphins fejre klubbens største succes nogensinde, nemlig en 1. plads i 1. division vest.

Eksterne henvisninger 
 Officiel hjemmeside 

Floorballklubber fra Danmark
Dolphins GF
The Others (film)

The Others er en film fra 2001 med Nicole Kidman i hovedrollen.

Plot

Filmen handler om et meget stort og gammelt hus, hvor der bor en mor, Grace, med hendes to børn, Anne og Nicholas. Faderen, Charles, har været væk i 1½ år pga. krigen. Pludselig kommer der nye tjenestefolk, Lydia som er stum, Mrs. Mills og Mr. Tuttle. Grace låser alle dørene og trækker alle gardinerne for, fordi børnene ikke kan tåle sollys. Grace prøver at undgå det hverdag. Der begynder at ske mærkelige ting i huset, og de finder ud af, at det er en familie med far, mor og deres søn Vic¬tor og deres bedste mor. Grace vil ikke indse de er i huset, fordi de ikke kan se dem, men kun høre og mærke dem. Anne bliver ved med at sige, at hun har set Victor, men Grace tror hende ikke. Hun holder meget af huset og vil ikke dele det med nogen. Pludselig kommer Charles hjem, men han er blevet meget syg og forvirret over krigen, og han rejser igen. Victors familie tager gardinerne ned, og det betyder at børnene får i sollys. Der går det rigtig først op for Grace, at de er i huset, men hun vil stadig ikke forlade det. En nat kravler børnene ud af vinduet, fordi de vil finde deres far. I haven opdager de tre gamle gravsten, hvor der står de tre tjenestefolks navne står på, og pludselig står de bag dem. Grace prøver at beskytte sine børn, men hun skal snakke med Victors familie før det kan blive godt. Pludselig ser man Victor og hans familie i live, som sidder ved et bord og prøver at få kontakt med Anne og Nicholas. Det viser sig, at moderen og hendes børn døde. Grace kvalte sine børn med en pude og skød derefter sig selv.

Eksterne Henvisninger 

Amerikanske film fra 2001
Spøgelsesfilm
Psykologiske gyserfilm
Overnaturlige gyserfilm
Gyserfilm fra USA
Film fra Spanien
Engelsksprogede film
Brejning (Ringkøbing-Skjern Kommune)

Brejning er en lille landsby i Vestjylland, beliggende i Brejning Sogn knap 2 kilometer syd for Spjald. Landsbyen ligger i Ringkøbing-Skjern Kommune og tilhører Region Midtjylland. Midt i Brejning finder man Brejning Kirke.

Ca. 2 kilometer i østlig retning ligger herregården Brejninggaard, der siden 1942 har fungeret som efterskole.

Fra landsbyen er der 10 kilometer til Videbæk og 19 til Ringkøbing.

Eksterne henvisninger 
 Brejning Kirke 

Lokaliteter i Ringkøbing-Skjern Kommune
Parvillers-le-Quesnoy

Parvillers-le-Quesnoy er en kommune i Somme i Picardie i Frankrig, som er beliggende ved krydset mellem vejene D238 og D34, omkring 25 kilometer sydøst for Amiens i departementet Somme i det nordlige Frankrig.

Byer i Somme
Liars

Liars er et noise indie-rockband fra New York, dannet i 2000.

Biografi 
Oprindeligt bestod bandet af Andrews, Hemphill, Pat Noecker og Ron Albertson. De gennemgående medlemmer er Angus Andrew (vokal), Aaron Hemphill (guitar, moodswinger), og Julian Gross (trommer). De er repræsentanter for undergenren New Weird America.

Diskografi

Album 
 They Threw Us All in a Trench and Stuck a Monument on Top (Gern Blandsten, Oktober 2001) – CD/LP
 They Were Wrong, So We Drowned (Mute Records, 2004) – CD/LP
 Drum's Not Dead (Mute Records, 2006) – CD+DVD/LP
 Liars (Mute Records, 2007) – CD/LP
 Sisterworld (2010)
 WIXIW (2012)
 Mess (2014)
 TFCF (2017)
 Titles with the Word Fountain (2018)

EP og 7" 
 Fins to Make Us More Fish-Like (Mute Records, November 2002) – CD EP
 Atheists, Reconsider (Arena Rock Recording Co., December 2002) – Split EP (met Oneida) – CD/LP
 We No Longer Knew Who We Were – CD/vinyl
 There's Always Room On the Broom/Single – CD/vinyl
 Split med Yeah Yeah Yeahs – 7" single
 We Fenced Other Gardens With the Bones of Our Own – CD/vinyl single
 It Fit When I Was a Kid – CD/vinyl single 
 The Other Side of Mt. Heart Attack – CD/vinyl single
 How Many More Times Split med Gerry Mitchell & Little Sparta – Fire Records Keep Mother  serie G-H Augustus 2006 – 10" single

Se også 
 These Are Powers (med Pat Noecker)

Eksterne henvisninger 

 www.liarsliarsliars.com
 Liars bio www.mute.com 
 

Rockgrupper fra USA
Indierockgrupper fra USA
Judith Thurman

Judith Thurman (f. 1949) er en amerikansk forfatter og journalist.

Efter et studie på omkring syv år af Karen Blixens liv og forfatterskab udgav hun biografien Karen Blixen – En fortællers liv, for hvilken hun blev hædret med American Book Award. Hendes portrætbog var i 1985udgangspunkt for hollywood-filmen Den afrikanske Farm.

Judith Thurman modtog Rungstedlund-prisen den 17. april 2007, altså på Karen Blixens fødselsdag.

Bibliografi 
 Karen Blixen – En fortællers liv, På dansk ved Kirsten Jørgensen, Forlaget Gyldendal, Åbyhøj 1983, .
 Kødets hemmeligheder: Colette – Et liv, På dansk ved Nina Bolt, Forlaget Tiderne Skifter, København 2001, .

Noter

Eksterne henvisninger 
 

Biografiforfattere fra USA
Journalister fra USA
Joachim Löw

Joachim Löw (født 3. februar 1960) var træner for det tyske fodboldlandshold fra 2006 til 2021.

Löws karriere som spiller førte ham til flere forskellige klubber, men størst succes havde han i SC Freiburg, hvor han spillede i tre omgange. Også som træner har han været en del omkring, blandt andet to gange i Tyrkiet. Det var i almindelighed en stor overraskelse, da Jürgen Klinsmann udpegede ham som sin assistent ved tiltrædelsen som tysk landstræner i 2004. Parret havde stor succes under VM i fodbold 2006, hvor det tyske landshold kun akkurat ikke kom i finalen og endte på en tredjeplads.

Da Klinsmann herefter ikke ønskede at forlænge sin kontrakt, blev Löw forfremmet til landstræner. Han fulgte VM-successen op med sølvmedaljer ved EM i fodbold 2008, og kvalificerede også landet til VM i 2010 i Sydafrika, hvor det endte med en tredjeplads.

I 2014 førte Löw landsholdet til guld ved VM i Brasilien.

I marts 2021 offentliggjorde det tyske fodboldforbund, at Löw ville stoppe som landstræner efter EM 2021.

Referencer

Eksterne henvisninger 

Fodboldspillere fra Tyskland
Fodboldspillere fra SC Freiburg
Fodboldspillere fra VfB Stuttgart
Fodboldspillere fra Eintracht Frankfurt
Fodboldspillere fra Karlsruher SC
Fodboldtrænere fra Tyskland
Trænere for Tysklands fodboldlandshold
Verdensmestre i fodbold
EM i badminton for hold 2009

Europamesterskabet i badminton for mixed hold 2009 er det 20. EM i badminton for mixed hold, og mesterskabet arrangeres af Badminton Europe. Turneringen har deltagelse af 32 hold og spilles i Liverpool Echo Arena i Liverpool, Storbritannien i perioden 10. – 15. februar 2009. Det er første gang, at mesterskabet ikke afvikles i umiddelbar tilknytning til det individulle EM.

Mesterskabet blev vundet af Danmark, som i finalen besejrede England med 3-2 efter at have været bagud med 0-2 efter finalens to første kampe. Det var Danmarks 13. EM-titel for mixed hold og den ottende titel i træk siden 1996. England vandt sølv for ottende gang og anden gang i træk.

Resultater 
Hver holdkamp består af fem kampe: en herresingle, en herredouble, en damesingle, en damedouble og en mixeddouble.

Indledende runde 
De 32 hold er inddelt i otte grupper med fire hold, som spiller holdkampe alle-mod-alle. De otte gruppevindere går videre til kvartfinalerne.

Slutspil

Kilder / eksterne henvisninger 
European Badminton Championships, Team|Liverpool 2009  
Tournamentsoftware.com – European Mixed Team Championships 2009 

2009
Badminton i 2009
Godt og ondt

Det gode og det onde er en legendarisk kamp. Kampen siges i kristendommen at være Gud og Satan, der kæmper den endeløse kamp, mellem det gode og det onde er der 'Balancen'. Den endeløse kamp mellem godt og ondt er hyppigt anvendt i alle former for litteratur og medie.

Eksempler 
Det gode og det onde er dybe modsætninger, også med deres symboler, der er næsten ingen ligheder mellem de to elementer.
 Lys – Mørke
 Liv – Død
 Hvid – Sort

Se også 
 Godhed
 Ondskab
 Balance
 Gud
 Satan

Filosofi

en:Conflict between good and evil
Royal College of Defence Studies

Royal College of Defence Studies (RCDS), før 1970 Imperial Defence College, er et engelsk, internationalt kendt forsvarsakademi, hvis formål er at uddanne og udvikle højtstående officerer, embedsmænd, diplomater og politifolk fra Storbritannien og andre lande ved at give de studerende en lederuddannelse med vægten lagt på udvikling af deres analytiske evner, styrke deres kendskab til militært forsvar og international sikkerhed samt strategiske gøremål.

Ekstern henvisning 
 RCDS hjemmeside (engelsk) 

Universiteter i Storbritannien
David Kellogg Lewis

David Kellogg Lewis (født 28. september 1941, død 14. oktober 2001) regnes som en af de førende filosoffer i den sidste halvdel af den 20. århundrede. Lewis underviste kortvarigt på UCLA og derefter på Princeton fra 1970 til sin død. Han forbindes også med Australien, hvis filosofiske samfund han besøgte næsten årligt i mere end tredive år. Han har haft enestående bidrag til sprogfilosofi, bevidsthedsfilosofi, metafysik, epistemologi og filosofisk logik. Han er formentlig bedst kendt for sit kontroversielle modalrealistiske synspunkt.

Filosoffer fra USA
Jannik Sønderby

Jannik Sønderby Christensen (født 29. maj 1974) er en tidligere dansk top ishockeyspiller, der spillede som forward med venstrefatning. Han startede sin karriere i Esbjerg, hvor det blev til 5 sæsoner på førsteholdet inden han i 1997 flyttede til Rødovre Mighty Bulls. I Esbjerg-tiden vandt Jannik 2 guldmedaljer og 3 sølvmedaljer. I sæsonen 96/97 fik Jannik Sønderby også sin officielle landsholdsdebut, men det blev desværre kun til ganske få kampe. I Rødovre opnåede Sønderby at blive udnævnt til anfører for holdet. Holdet vandt en guld og en sølv medalje med Sønderby i klubben. Her spillede han indtil 2004, hvor han skiftede til Herlev. Sønderby spillede en enkelt sæson i Herlev, inden han sluttede sin karriere med to sæsoner i Hvidovre.

Sønderby var med til flere juniorverdensmesterskaber og var med til en enkelt seniorslutrunde, B-VM i 1997.

Totalt set spillede Sønderby 545 kampe med 186 mål og 192 assists til følge.

I dag arbejder Sønderby som folkeskolelærer på Herstedøster Skole i Albertslund, men kan også ses som vært på Rødovre Mighty Bulls' web-TV, mightybulls.tv. Er desuden speaker på kampe fra Metalligaen på Metalligaen.tv

Eksterne henvisninger 
 Profil på eurohockey.net
 mightybulls.tv 

Ishockeyspillere fra Danmark
Axel Kittendorff

Axel Theodor Kittendorff (født 19. oktober 1821 i København, død 8. marts 1868 på Frederiksberg) var en dansk xylograf. Han var bror til Adolph Kittendorff.

Kittendorff blev udlært som xylograf på Andreas Flinchs værksted og gik samtidig på Kunstakademiet 1834-46. Han uddannede sig yderligere i Berlin og Leipzig 1848-49.

Ved sin hjemkomst 1849 grundlagde Axel Kittendorff sammen med Johan Aagaard et xylogra­fisk værksted, Kittendorff & Aagaard, der var forbundet med en kunsthandel og forlagsvirksomhed. På dette værksted samledes efterhånden en række af datidens bedste xylografer som H.C. Henneberg, J.F. Rosenstand og H.P. Hansen, og de af forlaget udgivne bøger som Vilhelm Holst: Felttogene 1848, 49, 50 (1852), Adam Fabricius: Illustreret Danmarkshistorie (1854-55), Edvard Erslev: Den Danske Stat (1855-57) og Niels Bache: Danmarks Norges og Sveriges Historie (I-V, 1867-76) hører til århundredets smukkeste danske bøger udstyret med gode træsnit. Som et af hans største og bedste træsnit skal i øvrigt nævnes det, der er udført efter broderens tegning af Christian 4.s bronzebuste.

Axel Kittendorff var stærkt påvirket af N.L. Høyen, og datidens bedste kunstnere som P.C. Skovgaard, Wilhelm Marstrand, Constantin Hansen, Christen Dalsgaard, Vilhelm Kyhn og broderen Adolph Kittendorff hørte til hans venner, hvis værker han omsatte i sine gode og pålidelige træsnit. Xylografien har dog aldrig været nogen indbringende virksomhed, og atelieret måtte til trods for Kittendorffs store flid i de senere år kombineres med et udsalg af male- og tegnerekvisitter. 1863 fik Kittendorff borgerskab som fotograf.

Kittendorff udstillede på Charlottenborg 1840-1860 (12 gange med 14 træsnit). Han boede på Frederiksberg i en nu nedrevet villa fra 1852, der var et hovedværk af J.D. Herholdt.

Kittendorff blev gift 5. marts 1853 i København med Emilie Christia­ne Catharina Kretschmer (19. april 1827 i København – 22. marts 1902 sammesteds), datter af grosserer, hørkræmmer Peter Christian Kretschmer og Susanne Nicoline Goldberg.

Han er begravet på Frederiksberg Ældre Kirkegård.

Kilder 
 Weilbachs Kunstnerleksikon 1947

Eksterne henvisninger 

 

Fotografer fra Danmark
Personer fra København
Danskere i 1800-tallet
Xylografer fra Danmark
Personer i Dansk Biografisk Leksikon
Sarek Nationalpark

Sarek er en nationalpark i den vestre del af Jokkmokk kommun i Lappland i Sverige. Den blev oprettet i 1909. Vandrevejen Kungsleden som går fra Kvikkjokk til Saltoluokta passerer lige syd for nationalparken. Den grænser mod Padjelanta Nationalpark i vest og mod Stora Sjöfallets Nationalpark i øst og nord. Sarek er et udpræget højfjeldsområde, som omfatter 1970 km² med otte toppe over 2000 meter. Sarektjåkko Stortopp er højeste punkt på 2.089 moh. og efter svenske forhold er der forholdsvis mange isbræer i området. Derudover er der over hundrede toppe over 1.800 meter.

Sarek er et af Sveriges mest kendte områder for fjeldturisme, men egner sig ikke for uerfarne besøgende da der ikke findes overnatningssteder i området. Mængden af smeltevand fra sne og isbræer kan blive stort i foråret og sommeren og kan gøre passage af floderne farligt.

Der findes nogle broer i området, samt en nødtelefon i Mikkelstugan i nærheden af Ruotesvagges munding i øvre Rapadalen.

Sarek nås lettest fra Kvikkjokk, i nord fra Ritsem eller fra øst via Saltoluokta eller Seitevare.

Galleri

Eksterne henvisninger 

 Naturvårdsverket – Sarek nasjonalpark 
 Lantmäteriverkets fjellkart BD10
 Jokkmokk kommune

Jokkmokks kommun
Nationalparker i Sverige